Μπίργκερ Βερστράτε

Ο Μπίργκερ Ντάνι Βερστράτε είναι Βέλγος επαγγελματίας ποδοσφαιριστής που αγωνίζεται ως μέσος, από το Σεπτέμβριο του 2023, στον Άρη Θεσσαλονίκης της Σούπερ Λίγκα. Ο Βερστράτε έχει περάσει το μεγαλύτερο μέρος της καριέρας του αγωνιζόμενος στη χώρα του, παίζοντας για ομάδες όπως η Κλαμπ Μπρυζ, η Μουσκρόν, η Κόρτρεϊκ, η Γάνδη, η Αντβέρπ και η Μέχελεν. Επίσης έχει αγωνιστεί και στην Γερμανία με τα χρώματα της Κολωνίας.

 Ο Βερστράτε γεννήθηκε στην Οστάνδη του Βελγίου στις 16 Απριλίου 1994, ξεκίνησε την ποδοσφαιρική του καριέρα από τις ακαδημίες της Οστένδης και το καλοκαίρι του 2009, σε ηλικία δεκατεσσάρων ετών, μεταπήδησε στην Κλαμπ Μπριζ. Τη σεζόν 2012/13 έκανε τις πρώτες του εμφανίσεις με την πρώτη ομάδα της Κλαμπ Μπριζ. Πιο συγκεκριμένα , πραγματοποίησε έκανε το επίσημο ντεμπούτο του με την ομάδα της Μπριζ στις 26 Σεπτεμβρίου 2012. Συνολικά αγωνίστηκε σε μόνο έξι παιχνίδια πρωταθλήματος με την Κλαμπ Μπριζ προτού παραχωρηθεί ως δανεικός, το καλοκαίρι του 2014, στην Μουσκρόν με σκοπό να «ψηθεί» αγωνιστικά. . Η χρονιά δεν εξελίχθηκε όπως είχε σχεδιαστεί κι ο Βερστράτε αγωνίστηκε μόνο σε 12 αγώνες σκοράροντας μια φορά. Μετά το τέλος του δανεισμό του στη Μουσκρόν, ο Βερστράτε αρνήθηκε να ανανεώσει το συμβόλαιό του με την Κλαμπ Μπριζ, και στις 24 Απριλίου 2015 υπέγραψε τριετές συμβόλαιο συνεργασίας με την Κόρτρεϊκ. Στην πρώτη του σεζόν στην νέα του ομάδα, ο Βερστράτε εναλλάσσονταν μεταξύ του πάγκου και μιας θέσης στην αρχική ενδεκάδα αλλά στη δεύτερη σεζόν κατάφερε να εξασφαλίσει μια θέση στην αρχική ενδεκάδα. Οι εντυπωσιακές εμφανίσεις του, τράβηξαν την προσοχή των μεγαλύτερων συλλόγων κι έτσι στις 17 Ιανουαρίου 2017, ο Βερστράτε υπέγραψε συμβόλαιο συνεργασίας για 3 1/2 χρόνια με την ΚΑΑ Γάνδη, η οποία πλήρωσε 850.000 ευρώ για τη μεταγραφή αυτή. Ο Βερστράτε αγωνίστηκε συνολικά σε 42 αγώνες με την Κόρτρεϊκ, στον ενάμιση χρόνο που φόρεσε τη φανέλα της. Πραγματοποίησε το ντεμπούτο του με τη Γάνδη στον αγώνα Λόκερεν- Γάνδη 0-0, στις 25 Ιανουαρίου 2017. Αν και εξασφάλισε γρήγορα μια μόνιμη θέση στη βασική ενδεκάδα της Γάνδης, δεν επεκτάθηκε το συμβόλαιο του με την ομάδα. Ολοκλήρωσε τη θητεία του στη Γάνδη με συνολικό απολογισμό 78 συμμετοχές (σε όλες τις διοργανώσεις) και 6 τέρματα.Τον Ιούλιο του 2019 υπέγραψε τετραετές συμβόλαιο συνεργασίας με τη γερμανική ομάδα της Κολωνίας. Οι Γερμανοί πλήρωσαν 3.500.000 ευρώ για την πραγματοποίηση της μεταγραφής κι ο Βερστράτε ξεκίνησε τη σεζόν ως βασικός, αλλά μετά από έναν τραυματισμό και την αλλαγή του προπονητής της ομάδας, ο παίκτης δεν ταίριαζε πλέον στα νέα σχέδια της ομάδας. Ολοκλήρωσε τη θητεία του στη Γερμανία με μόλις εννέα συμμετοχές σε αγώνες πρωταθλήματος. Το καλοκαίρι του 2020 παραχωρήθηκε ως δανεικός για τη σεζόν 2020/21 στην Αντβέρπ, η οποία τον απέκτησε με δικαίωμα εξαγοράς του, εφόσον κατόρθωνε να αγωνιστεί σε τουλάχιστον 10 αγώνες πρωταθλήματος. Τελικά ο Βερστράτε αγωνίστηκε σε 31 αγώνες εκείνη τη σεζόν, σκοράροντας και τρία τέρματα. Έτσι, τον Ιούλιο του 2021 έγινε κι επισήμως παίκτης της Αντβέρπ. Τη σεζόν 2021/22 αγωνίστηκε σε 40 αγώνες πετυχαίνοντας και 2 γκολ αλλά η άφιξη του νέου προπονητή (Mark van Bommel) έθεσε τον παίκτη εκτός ομάδος. Συνολικά αγωνίστηκε 81 φορές με την Αντβέρπ στα 3,5 χρόνια που φόρεσε τη φανέλα της. Το καλοκαίρι του 2022 παραχωρήθηκε δανεικός για ένα χρόνο στην Μέχελεν , με την οποία αγωνίστηκε σε 24 αγώνες και σκόραρε 2 τέρματα. Στις 11 Σεπτεμβρίου 2023 υπέγραψε διετές συμβόλαιο συνεργασίας με τον Άρη Θεσσαλονίκης. . Πραγματοποίησε το ντεμπούτο του με τους «κίτρινους» στο εκτός έδρας ντέρμπι με τον ΠΑΟΚ στις 17 Σεπτεμβρίου 2023 (τελικό σκορ 0-0). Ο Βερστράτε έχει αγωνιστεί με τις μικρές εθνικές ομάδες του Βελγίου (Κ16, Κ19, Κ21), ενώ είναι και μια φορά διεθνής με το αντιπροσωπευτικό συγκρότημα του Βελγίου. Πραγματοποίησε τη μια και μοναδική εμφάνισή του με τους «Κόκκινους Διαβόλους» στις 7 Σεπτεμβρίου 2018 στον φιλικό αγώνα της Σκωτίας με το Βέλγιο (τελικό σκορ 0-4), αντικαθιστώντας τον Μούσα Ντεμπελέ στο 85ο λεπτό της αναμέτρησης. Ο Βερστράτε στο us.soccerway.com Προφίλ του Βερστράτε στο transfermarkt.com